אריה לייב יפה

אריה לייב יפה (י"ג בסיוון ה'תרל"ו, 5 ביוני 1876, גרודנו – ל' באדר א' ה'תש"ח, 11 במרץ 1948, ירושלים) היה  מתרגם, משורר ומנהיג ציוני.

ביוגרפיה

אריה לייב יפה נולד בגרודנו שבאימפריה הרוסית ב-5 ביוני 1876, נצר למשפחת רבנים ידועה, ונכדו של הרב מרדכי גימפל יפה. בתחילה זכה לחינוך בחדר. בשנים 1891–1892 למד בישיבת וולוז'ין, ולאחר מכן למד פילוסופיה, מדעים ושפות אירופיות באוניברסיטאות היידלברג, פרייבורג ולייפציג עד לשנת 1901. יפה היה פעיל ציוני מנעוריו, וביטא את השקפת עולמו בשירים שכתב. השתתף בקונגרסים ציוניים ומילא שליחויות ציבוריות רבות מטעם "קרן היסוד", שהיה מנהלה. השתתף גם בעריכת העיתון העולם, אשר יצא לאור בוילנה. בשנת 1920 עלה לארץ ישראל והיה חבר ועד הצירים. היה עורך עיתון "הארץ" לתקופה קצרה, בין 1921 עד 1922.

במלחמת העצמאות נהרג בהתפוצצות מכונית תופת שהחדירו ערבים לשטח בית המוסדות הלאומיים בירושלים. נקבר בבית הקברות סנהדריה. לאחר מלחמת ששת הימים, הועבר לקבורה בבית הקברות בהר הזיתים.

לייב יפה היה אחיו של בצלאל יפה, מראשוני העיר תל אביב.

הנצחתו 
לאחר מותו קבעה קרן היסוד את פרס לייב יפה לעבודות מחקר על שמו.

על שמו נקרא מושב העובדים תלמי יפה, רחוב בשכונת ארנונה בירושלים שבו התגורר, וכן רחובות בהרצליה, ברמת גן, בנתניה, בבאר שבע ובקריית חיים.

כתביו
 היימאטס קלאנגען, ורשה: פאלק און לאנד, תרפ"ה. 
 אויפגאבע און טעטיגקייט פון קרן היסוד, ירושלים: דפוס אחדות, תרצ"ג. 
 מימי האביב: פרקי זכרונות, ירושלים: דפוס עזריאל, תרצ"ח.
 אור זרוע: למלאות עשרים שנה למותו של ש' אנסקי, ירושלים: דפוס גולדברג, תש"א.
 על גבול תקופות, ירושלים: הלשכה הראשית של קרן היסוד, תש"ו.

לאחר מותו:
 כתבים, איגרות ויומנים; ליקט והקדים: בנימין יפה, ירושלים: הספרייה הציונית על יד הנהלת ההסתדרות הציונית, תשכ"ד.
 בשליחות עם: מכתבים ותעודות 1892–1948; בעריכת בנימין יפה, ירושלים: הספרייה הציונית, תשכ"ח. ‬
 ציון בבזל: כתבות על קונגרסים ציונים ראשונים / 1897-1905, ירושלים: [חמו"ל], תשכ"ח.

בעריכתו
 ליעדער פאר'ן פאלק: א זאמלונג פון נאציאנאל יודישע פאעזיע; געזאמעלט און רעדאגירט פון ל' יפה, אודסה: ציוניסטישע קאפיקע ביבליאטעק, תרס"ה. (מהדורות נוספות: אודסה, תרע"א; אודסה, תרע"ד; וילנה, תר"פ.) 
 ל' יפה (עורך), ספר הקונגרס: למלאת חמישים שנה לקונגרס הציוני הראשון, ירושלים–תל אביב: דפוס א' איתן וס' שושני, תרפ"ג.

לקריאה נוספת
 בנימין יפה ומרדכי לוין (עורכים), לייב יפה: ביבליוגרפיה, ירושלים: חמו"ל, 1977.

קישורים חיצוניים

 
 
 אריה לייב יפה: קורות חיים, באתר לזכר האזרחים חללי פעולות האיבה
 
 על משפחת יופה

הערות שוליים

משתתפי הקונגרס הציוני העולמי הראשון
פעילים ציונים ביישוב
אנשי העלייה השלישית
חללי ישראל במלחמת העצמאות
משוררים כותבי עברית
משוררים כותבי יידיש
משוררים ביישוב
מתרגמים ביישוב
מתרגמים לעברית
עיתונאים ביישוב
עיתונאים כותבי עברית
עורכי עיתונים בשפה העברית
עיתונאים כותבי יידיש
עורכי עיתונים ביידיש
עורכי הארץ
יהודים בלארוסים
גרודנו: אישים
יוצאים בשאלה
אריה לייב
בוגרי ישיבת וולוז'ין
יהודים הקבורים בהר הזיתים: חלקת קהילת ירושלים
אישים שעל שמם יישובים בישראל
בוגרי אוניברסיטת לייפציג
עובדי קרן היסוד
תלפיות: אישים
ארץ-ישראלים שנולדו ב-1876
ארץ-ישראלים שנפטרו ב-1948